Seega on võlausaldajal võimalik kohtusse pöördumisel taotleda enda kasuks käsutamise keelumärke seadmist võlgnikule kuuluvale kinnisasjale juhul, kui kinnisasjal vastavat märget veel ei ole. Samas tuleb aga kindlasti silmas pidada, et hagi ja hagi tagamise avalduse esitamisega viivitamise korral võib mõni teine võlausaldaja olla kiiremini tegutsenud ning kinnistusraamatusse juba oma nõude tagamiseks käsutamise keelumärke seadnud. Seetõttu ei ole iga väiksema võlgnevuse tekkimise korral põhjust koheselt kohtu poole pöörduda, kuid suuremate võlgnevuste puhul ning juhul, kui on ilmne, et võlgnik ei kavatse oma võlga vabatahtlikult tagasi maksta, ei tasuks hagi esitamisega siiki liiga kaua venitada.